Diari Oficial de la Generalitat Valenciana


Sumari del DOGV 4910, del 24-12-2004 (2004/12904)

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat, a través de la Conselleria de Territori i Habitatge, AUMAR i la Universitat de València Estudi General.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/12676


Data del document
:   14-12-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * Universitat de València
    * universitat
    * investigació científica
    * investigació sobre el medi ambient
    * cooperació administrativa

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat, a través de la Conselleria de Territori i Habitatge, AUMAR i la Universitat de València Estudi General. [2004/12815]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, AUMAR i la Universitat de València Estudi General, el 19 d'octubre de 2004, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0940/2004, i que figura com a annex d'esta resolució.
  
València, 14 de desembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE LA GENERALITAT, A TRAVÉS DE LA CONSELLERIA DE TERRITORI I HABITATGE, AUMAR I LA UNIVERSITAT DE VALÈNCIA ESTUDI GENERAL
  
València, 19 d'octubre de 2004
  
REUNITS
  
D'una part la Conselleria de Territori i Habitatge en el seu nom i representació l'Honorable conseller de Territori i Habitatge de la Generalitat, el Sr. Rafael Blasco Castany, d'acord amb el Decret 7/2004, de 27 d'agost, del president de la Generalitat, en representació d'aquesta i expressament facultat per a aquest acte per acord del Consell de la Generalitat de data 3 de setembre de 2004
  
D'una altra part, el Sr. Francisco Tomás Vert, rector magnífic de la Universitat de València, en exercici de les funcions previstes per al dit càrrec per l'article 225.2.A dels estatuts de la citada universitat i facultat per a aquest acte a partir del seu nomenament pel Decret 45/2002, de 26 de març (DOGV de 2-04-02), del Govern Valencià.
  
D'una altra part autopistes AUMAR SACE Unipersonal, amb CIF U97593402, amb domicili social a València, passeig de l'Albereda núm. 36, que actua en el seu nom i representació el Sr. Américo Jiménez Rodríguez en qualitat de director general d'aquesta. Té conferida la representació per raó de poder atorgat al seu favor davant del notari de Madrid el Sr. Luis Sánchez Marco, el 3 d'agost de 2001 amb número 3202 del seu protocol.
  
Els tres representants, es reconeixen mútuament la capacitat jurídica suficient, i subscriuen el present document i, a l'efecte
  
EXPOSEN
  
Primer. Que la Llei de foment i coordinació general de la investigació científica i tècnica de 14 d'abril de 1986 constitueix un marc de referència per a promoure la col·laboració dels organismes públics d'investigació i les empreses, a fi de donar una resposta eficaç a les exigències del canvi tecnològic i de conservació de la biodiversitat.
  
Segon. Que la UVEG és una entitat de dret públic que desenvolupa activitats de formació, investigació i desenvolupament científic i tecnològic, interessada a col·laborar amb els sectors socioeconòmics per a assegurar un dels fins de la formació de la societat i la conservació de la biodiversitat i els recursos naturals.
  
Tercer. Que AUMAR és una societat concessionària dedicada a la construcció, l'explotació, el manteniment i la conservació d'autopistes de peatge. A fi de mostrar el seu compromís mediambiental amb la societat ha obtingut el certificat per la norma ISO 14816:1996. Es proposa com un importantíssim objectiu mediambiental el qual és objecte d'aquest conveni, que servisca com a exemple d'una cuidada política de conservació en substituir gradualment les plantacions actuals per plantes autòctones i evitar distorsions mediambientals.
  
Quart. Que la Generalitat és competent en la conservació del medi ambient, segons preveu la Llei 5/1982, d'1 de juliol, d'Estatut d'Autonomia de la Comunitat Valenciana (BOE núm. 164, de 10 de juliol de 1982). Dins de la Generalitat, aquestes funcions s'exerceixen per la Conselleria de Territori i Habitatge a partir de la publicació del Decret 8/2004, de 3 de setembre, del president de la Generalitat.
  
Cinqué. Que tant AUMAR, la Conselleria de Territori i Habitatge, com la UVEG estan d'acord a establir una col·laboració mútua en els camps científics, tecnològics i educatius d'interés comú, incloent la participació conjunta en projectes d'investigació, tant d'àmbit autonòmic com nacional i internacional.
  
Sisé. Que la Conselleria de Territori i Habitatge i AUMAR, van subscriure un conveni especific de col·laboració en data 24 juny de 2004, les activitats del qual es recullen en el present conveni marc.
  
Tenint en compte l'anteriorment exposat, la UVEG, la Conselleria de Territori i Habitatge i AUMAR
  
CONVENEN
  
Estretir les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions d'acord amb les següents:
  
CLÀUSULES
  
Primera. Objecte
  
L'objecte d'aquest conveni és l'establiment d'un marc d'actuació per a la col·laboració entre la Conselleria de Territori i Habitatge, en nom i representació de la Generalitat Valenciana, la Universitat de València (Estudi General) i AUMAR en activitats d'educació ambiental, restauració paisatgística i investigació científica i en la utilització i comercialització a tercers de tecnologia desenvolupada conjuntament per la UVEG, a través dels seus departaments i instituts, i per AUMAR i en totes les matèries de caràcter acadèmic, científic, cultural, d'infraestructures i de qualsevol altre ordre que puguen resultar beneficioses per al medi ambient. Particularment es promouran a l'empara del present conveni en la forma i amb els recursos que establisquen els convenis singulars o acords que si és el cas es desenvolupen, es firmen o adopten els següents objectius:
  
1.1. Realització conjunta de projectes, estudis i informes sobre matèria de mutu interés. En aquest sentit les tres parts manifesten en particular, la seua intenció de col·laborar en la realització d'un projecte i el desenvolupament d'un enjardinament temàtic i de la restauració vegetal de les àrees de servei de l'autopista AP-7. Es planteja com a meta final, convertir aquesta important via de comunicació en una autentica representació de la diversitat natural del litoral mediterrani ibèric pel qual circula. En aquest àmbit, la natura actual s'entén com el resultat de la interacció i l'equilibri entre els ecosistemes originals i de l'activitat humana que durant segles d'aportacions culturals, ha modelat els ambients primigenis.
  
Per a portar a terme el projecte d'enjardinament temàtic i restauració vegetal, es planteja l'estructuració del treball en les següents fases.
  
Fase I : s'ha de realitzar durant l'any 2004
  
- Redacció de l'Avantprojecte de zones temàtiques.
  
- Sol·licitud de Fons Life per al finançament del projecte.
  
- Redacció del projecte de revegetació de les àrees de servei de Sagunt i la Safor. En tota la superfície de les àrees fora de les zones temàtiques.
  
- Execució dels treballs de revegetació de les àrees de servei de Sagunt i la Safor (aquests treballs continuaran fins als primers cinc mesos de 2005).
  
Fase II: s'ha de realitzar durant l'any 2005
  
- Redacció i presentació del projecte d'execució d'enjardinament temàtic en la seua totalitat.
  
- Estudi de possibles fonts de finançament.
  
- Redacció del projecte de revegetació de la resta de les àrees de servei.
  
Fase III: any 2006 i següents
  
- Execució completa del projecte.
  
Pressupost total i mitjans materials i humans:
  
- Correspondrà a la UVEG la redacció del projecte en la seua totalitat i la direcció d'obra en tota la seua execució.
  
- Correspondrà a AUMAR l'aportació de l'ús dels terrenys i els mitjans financers necessaris fins a un màxim d'un milió i mig d'euros (1.500.000 euros) per a portar a terme tot el procés. Aquesta aportació serà efectuada en part mitjançant recursos propis i mitjançant la captació de fons externs.
  
- Correspondrà a la Conselleria de Territori i Habitatge de la Generalitat, facilitar suport tècnic, materials, dedicació de recursos humans i concessió d'autoritzacions de conformitat amb l'ordenament jurídic.
  
- El pressupost aproximat estimat per a l'execució completa del projecte és de l'ordre de milió i mig d'euros (1.500.000 €). Els pressupostos específics per a la realització de les distintes fases, es concretaran mitjançant convenis singulars.
  
SEgona. Modalitats de col·laboració
  
- Execució de projectes i programes de comunicació científica, conservació de la naturalesa, investigació i desenvolupament, que s'han de realitzar entre els instituts o centres de la UVEG i AUMAR.
  
- Assessorament mutu en qüestions relacionades amb l'activitat d'ambdues entitats.
  
- Organització i execució d'activitats comunes relacionades amb la promoció social de la investigació i la utilització de vegetals autòctons en jardineria i recuperació paisatgística.
  
- Estades d'estudiants de la UVEG en AUMAR mitjançant programes de cooperació educativa.
  
- Quantes altres siguen considerades d'interés mutu, dins de les disponibilitats de les parts i de les activitats que constitueixen l'objecte del present acord marc.
  
Tercera. Normes de col·laboració
  
La participació dels investigadors de la UVEG en les activitats recollides en el present conveni s'efectuarà conforme a la reglamentació pròpia de la UVEG arreplegada en els seus estatuts i en el Reglament per a la realització de treballs de caràcter científic, tècnic o artístic i desenvolupament de cursos d'especialització i d'acord amb la Llei d'incompatibilitats del personal al servei de les administracions públiques i amb la Llei orgànica 6/2001, de 21 de desembre, d'universitats.
  
Les col·laboracions derivades d'aquest acord quedaran sotmeses a les normes ací indicades i a aquelles que s'acorden per a cadascun dels convenis específics, tenint en compte la naturalesa de la col·laboració i el centre on es realitze el treball.
  
Quarta. Contingut dels convenis singulars
  
Cada projecte o programa d'actuació en el marc d'aquest conveni marc serà objecte d'un conveni singular que haurà de contenir, entre altres, els següents aspectes:
  
- Definició de l'objectiu que es persegueix.
  
- Descripció del Pla de treball, que inclourà les distintes fases d'aquest i la cronologia del seu desenvolupament.
  
- Pressupost total i mitjans materials i humans que requerisca el citat programa, especificant les aportacions de cada entitat.
  
- Normes per a la coordinació, execució i seguiment del projecte.
  
- Noms de les persones, una per cada part, que es designaran per mutu acord i es responsabilitzaran de la marxa del conveni.
  
- Regulació de la propietat intel·lectual i industrial que del conveni especific puga derivar-se.
  
- Regulació de l'explotació comercial dels resultats obtinguts si és el cas.
  
Cinquena. Establiment de la comissió mixta
  
Per a facilitar l'elaboració dels convenis singulars, el seu seguiment i compliment, es constituirà una comissió mixta paritària integrada pel vicerector de Política Científica i Cooperació Internacional de la UVEG, el subsecretari de la Conselleria de Territori i Habitatge i el director general d'AUMAR, o per persones en les quals deleguen, i un representant més per cada una de les parts. L'esmentada comissió es constituirà en el termini de trenta dies, comptadors a partir de la data de la firma d'aquest acord.
  
La comissió mixta dictarà les seues normes internes de funcionament, s'hauran de reunir quan ho sol·licite alguna de les parts i, en tot cas, almenys dues vegades a l'any.
  
Sisena. Funcionament de la Comissió Mixta
  
A la comissió mixta li corresponen, entre altres, les següents funcions:
  
- Proposar possibilitats de col·laboració en temes cientificotecnològics d'interés comú.
  
- Preparar els convenis singulars d'execució del present acord sobre les matèries seleccionades, dins de les modalitats de col·laboració establides en la clàusula segona.
  
- Elevar les propostes que elabore als òrgans competents de les dues parts.
  
- Realitzar el seguiment dels convenis singulars que se subscriguen, com també aclarir i decidir tots els dubtes que puguen plantejar-se en la seua interpretació i execució.
  
Sèptima. Equipament
  
Els béns d'equip que siguen propietat de qualsevol de les parts i que siguen aportats al present projecte seran sempre de la seua propietat.
  
No obstant això, amb independència de qui els aporte, totes les obres, sembres o plantacions que s'incorporen als terrenys l'ús de les quals se cedirà a l'efecte del present conveni, passaran a formar part dels esmentats terrenys sense que procedisca, en cap cas, cap indemnització a alguna de les parts.
  
Vuitena. Entrada en vigor i duració
  
El present conveni marc entrarà en vigor en el moment de la seua firma i la vigència serà de deu anys, renovables per períodes iguals per acord tàcit, i mentre perdure l'objecte del present conveni. Igualment, a partir d'aquesta data, quedarà sense vigència el conveni específic subscrit entre la Conselleria de Territori i Habitatge i AUMAR el 24 de juny de 2004.
  
Novena. Modificació i rescissió
  
La parts podran modificar o denunciar el present document en qualsevol moment per mutu acord. Qualsevol de la parts podrà, al seu torn, denunciar el present acord comunicant-ho per escrit a l'altra part amb sis mesos d'antelació a la data en què el donarà per acabat. En aquests dos casos hauran de finalitzar-se les tasques dels convenis específics que estiguen en vigor.
  
Deu. Jurisdicció
  
El present conveni té naturalesa administrativa, i està exclosa l'aplicació directa de la legislació general de contractació administrativa, es regirà per les seues pròpies normes, i en el no previst en aquestes, supletòriament, pels principis de la dita legislació i els generals de l'ordenament juridicoadministratiu.
  
I en prova de conformitat de quant antecedeix, firmen en cinc exemplars el present document en el lloc i la data dalt indicats
  
El conseller de Territori i Habitatge: Rafael Blasco Castany
  
El rector de la Universitat de València: Francisco Tomás Vert
  
El director general de Aumar: Américo Jiménez Rodríguez.